ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
குழந்தைகளின் ஊட்டச்சத்து நிலையைக் கண்காணிப்பதற்கான திட்டம்
ஊட்டச்சத்து குறைபாடு பலவகை பிரச்சினையைக் கொண்டதாகும். சிறுவயதில் திருமணம், குறைபிரசவ குழந்தை, குழந்தைப்பருவ சுகவீனம், எடைகுறைவாக பிறத்தல் போன்றவை ஊட்டச்சத்துக் குறைபாட்டிற்கான முக்கிய காரணங்களாகும். இதனைத் தீர்ப்பதற்கு பலமுனை அணுகுமுறை தேவைப்படுகிறது.
இதன் அடிப்படையில் பள்ளிகளில் தேசிய மதிய உணவுத் திட்டம் என்று ஏற்கனவே அறியப்பட்ட பிரதமரின் போஷன் சக்தி நிர்மாண் திட்டம் செயல்படுத்தப்படுகிறது. இது பெரும்பாலும் உரிமைகள் அடிப்படையிலான மத்திய அரசின் நிதியுதவி பெறும் திட்டங்களில் ஒன்றாகும். இந்தத் திட்டம் அரசு மற்றும் அரசு உதவிபெறும் பள்ளிகளில் ஒன்றாம் வகுப்பிலிருந்து, 8 ஆம் வகுப்பு வரை பயிலும் சிறார்களை உட்படுத்தியது.
இந்தத் திட்டத்தின்கீழ் ஆரம்பப் பள்ளியில் பயிலும் சிறார்களுக்கு 450 கலோரி சமைத்த சூடான உணவும், 12 கிராம் புரதமும், நடுநிலைப் பள்ளியில் பயிலும் மாணவர்களுக்கு 700 கலோரி சமைத்த சூடான உணவும், 20 கிராம் புரதமும் வழங்க வேண்டும் என்பது தேசிய உணவு பாதுகாப்புச் சட்டம் 2013-ன் இரண்டாவது அட்டவணைப்படி கட்டாயமாகும். அனைத்து வேலை நாட்களிலும், பருப்பு, காய்கறி, சமையல் எண்ணெய் உள்ளிட்ட சமையல் பொருட்கள் மற்றும் சமைப்பதற்கான செலவுக்கு ஆரம்பப் பள்ளிக்கு நாளொன்றுக்கு ரூ.4.97-ம், நடுநிலைப் பள்ளிக்கு ரூ.7.45-ம் வழங்கப்படுகிறது.
மாநிலங்களவையில் இன்று மத்திய மகளிர் மற்றும் குழந்தைகள் மேம்பாட்டுத் துறை அமைச்சர் திருமதி ஸ்மிருதி ஸுபின் இரானி எழுத்து மூலம் அளித்த பதிலில் இந்தத் தகவலைத் தெரிவித்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1779251
••••••••••••••
(Visitor Counter : 138
சாலைப் போக்குவரத்து மற்றும் நெடுஞ்சாலைத்துறை அமைச்சகம்
செயற்கை நுண்ணறிவைப் பயன்படுத்துவதற்கான உயர்தர மையம் அமைக்க இந்திய நெடுஞ்சாலைகள் ஆணையம் தில்லி ஐஐடி-யுடன் புரிந்துணர்வு ஒப்பந்தம்
மத்திய சாலைப் போக்குவரத்து மற்றும் நெடுஞ்சாலைகள் அமைச்சகத்தின் கீழ் உள்ள இந்திய நெடுஞ்சாலைகள் ஆணையம்  இன்று செயற்கை நுண்ணறிவைப் பயன்படுத்துவதற்கான உயர் தரத்திலான மையம் ஒன்றை நிர்மாணிக்க புதுதில்லி இந்தியத் தொழில்நுட்ப பயிலகத்துடன்  புரிந்துணர்வு ஒப்பந்தத்தை ஏற்படுத்திக் கொண்டுள்ளது. நெடுஞ்சாலைகளுக்கான தரவு அடிப்படையில் முடிவு எடுத்தல் மற்றும் மேம்படுத்தப்பட்ட தரவு மேலாண்மை அமைப்பு ஆகியவற்றைக் கையாள இந்த மையம் உதவும். இந்தப் புரிந்துணர்வு ஒப்பந்தமானது ஆணையத்தின் தலைவர் டாக்டர் சுக்பீர் சிங் சந்து, தில்லி ஐஐடி இயக்குனர் டாக்டர் வி.ராம் கோபால் ராவ் மற்றும் பிற உயர் அதிகாரிகள் முன்னிலையில் கையெழுத்தானது.
இந்தக் கூட்டுறவு முறையில் தில்லி ஐஐடி-யானது என்.ஹெச்.ஏ.ஐ-உடன் இணைந்து ஏஐ மற்றும் எம்எல் ஆகியவற்றின் அடிப்படையில் மேம்படுத்தப்பட்ட தரவு பகுப்பாய்வை உருவாக்கப் பணியாற்றும். நகலிய மாதிரிகளை உருவாக்குதல், தரவு அடிப்படையில் முடிவு எடுப்பதற்கான திறன்களை என்.ஹெச்.ஏ.ஐ மேலும் வலுப்படுத்திக் கொள்வதற்கான தரவைச் சேகரித்தல் மற்றும் திரும்பப் பெறுதல் போன்ற அம்சங்களும் இணைந்து உருவாக்கப்படும். செயல்திட்ட மேலாண்மை மற்றும் தரவு மேலாண்மை, நெடுஞ்சாலை நெட்வொர்க் பயணத் தேவை மற்றும் சம்பவ நிர்வாகம், நெடுஞ்சாலைப் பாதுகாப்பு, நெடுஞ்சாலைப் பணி மண்டல நிர்வாகம், நெடுஞ்சாலை நடைபாதை நிர்வாக அமைப்பு போன்ற முக்கியமான அடையாளம் காணப்பட்ட பிரிவுகளில் இரு அமைப்புகளும் இணைந்து பணியாற்றும். என்.ஹெச்.ஏ.ஐ ஆணையத்தின் தரவு மேலாண்மை கொள்கைக்கு உதவும் வகையில் உள்ளீடுகளை தில்லி ஐஐடி வழங்கும்.
மத்திய அமைச்சரவை
2022-23 ரபி பருவத்தில் அக்டோபர் 1, 2022 முதல் மார்ச் 31, 2023 ஆம் ஆண்டு வரை பாஸ்பேட் மற்றும் பொட்டாசியம் உரங்களுக்கு ஊட்டச்சத்து அடிப்படையிலான மானிய விலைக்கு அமைச்சரவை ஒப்புதல்
2022-23 ரபி பருவத்தில்  பாஸ்பேட் மற்றும் பொட்டாசியம் உரங்களுக்கு நைட்ரஜன், பாஸ்பரஸ், பொட்டாஷ் மற்றும் சல்ஃபர் போன்ற ஊட்டச்சத்துகளை கிலோ கிராமுக்கு மானிய விலையில் வழங்க வேண்டும் என்ற உரத்துறையின் பரிந்துரைக்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
அதன்படி நைட்ரஜனுக்கு ரூ.98.02-வும், பாஸ்பரசுக்கு ரூ.66.93-வும், பொட்டாஷூக்கு ரூ.23.65வும். சல்ஃபருக்கு ரூ.6.12-வும் கிலோவுக்கு மானியமாக வழங்கப்படும்.
இதன் மூலம் இக்காலக்கட்டத்தில் மொத்தம் ரூ.51,875 கோடி அளவிற்கு மானியம் அளிக்க அமைச்சரவை ஒப்புதல் அளித்துள்ளது.
சுற்றுச்சூழல் மற்றும் வனத்துறை அமைச்சகம்
குப்பையிலிருந்து செல்வம்: கழிவுப் பயன்பாட்டுக்கான புதிய தீர்வுகளுக்காக ஹேக்கத்தான்
மத்திய மாசுக் கட்டுப்பாட்டு வாரியம் இணையதளம் வாயிலாக குப்பையிலிருந்து செல்வம் வழிவகை ஹேக்கத்தான் போட்டியை பட்டப்படிப்பு மற்றும் அதற்கு மேற்பட்ட படிப்புகளை படிக்கும் மாணவர்களுக்காக மே 14,  2023 அன்று நடத்த உள்ளது. இதற்கான பதிவு https://cpcb.nic.in/w2w-hackathon-cpcb/# என்ற இணையதளத்தில் தற்போது நடைபெற்று வருகிறது.
பிளாஸ்டிக் கழிவு, மின்னணுக் கழிவு, பேட்டரி கழிவு, பயிர்க் கழிவு ஆகியவற்றில் உள்ள உலகளாவிய கழிவு மேலாண்மை சவால்களில் தீர்வு காண்பதற்கு நாடு முழுவதும் உள்ள கல்லூரி மாணவர்களுக்கு இப்போட்டி ஒரு தளமாக அமைக்கப்பட்டுள்ளது.
இப்போட்டியின் மூலம் ரூ.3.6 லட்சம் பரிசு தொகை ரொக்கமாக மாணவர்களுக்கு வழங்கப்பட உள்ளது.
இப்போட்டியில் பங்கேற்பதற்கு பதிவு செய்வதற்கான கடைசி நாள் மே 12, 2023 .
பிரதமர் அலுவலகம்
‘ஜிடோ கனெக்ட் 2022’ தொடக்க அமர்வில் 2022 மே 6 அன்று பிரதமர் உரையாற்றுகிறார்
‘ஜெயின் சர்வதேச வர்த்தக அமைப்பு ஜிடோவின் கனெக்ட் 2022’ தொடக்க அமர்வில் 2022 மே 6 அன்று பிரதமர் திரு நரேந்திர மோடி 10.30 மணிக்கு காணொலி வாயிலாக உரையாற்றுகிறார்.
ஜெயின் சர்வதேச வர்த்தக அமைப்பு  என்பது உலகம் முழுவதிலும் உள்ள ஜெயினர்களை இணைக்கும் ஒரு உலகளாவிய நிறுவனமாகும்.
ஜிடோ கனெக்ட், பரஸ்பர வலைப்பின்னலையும் தனிப்பட்ட கலந்துரையாடலையும் ஏற்படுத்துவதற்கான வழியை உருவாக்குவதன் மூலம் வர்த்தகம் மற்றும் தொழில்துறைக்கு உதவும் ஒரு முயற்சியாக இது திகழும். ஜிடோ கனெக்ட் 2022 புனேயில் உள்ள கங்காதாம் வளாகத்தில் இம்மாதம் 6-ம் தேதி முதல் 8-ம் தேதி வரை 3 நாட்களுக்கு நடைபெற உள்ளது. வர்த்தகம் மற்றும் பொருளாதாரம் குறித்த பல்வேறு விஷயங்கள் தொடர்பான பல அமர்வுகள் இந்த கருத்தரங்கில் இடம் பெற உள்ளது.
-----
((
மனித வள மேம்பாட்டு அமைச்சகம்
சமக்ர சிக்ஷா : அனைவருக்குமான ஒருங்கிணைந்த கல்வித் திட்டம்
மத்திய அரசு பள்ளிக் கல்வியில் சமக்ர சிக்ஷா என்ற ஒருங்கிணைந்த கல்வித் திட்டத்தைத் தொடங்கியுள்ளது. 2018-19ம் ஆண்டில் செயல்படுத்தப்படும் இத்திட்டம் மழலையர் பள்ளி முதல் மேல்நிலைப் படிப்பு வரையில் செயல்படுத்தப்படும். அனைத்து நிலைகளிலும் சமமான தரமான கல்வி கிடைக்க இத்திட்டம் மூலம் உறுதி செய்யப்படும். முன்பு அமலில் இருந்த அனைவருக்கும் கல்வித் திட்டம் , ராஷ்ட்ரீய மத்யமிக் சிக்ஷா அபியான் , ஆசிரியர் கல்வி  ஆகியவற்றை உள்ளடக்கி, மழலையர் கல்வி, தொடக்கக் கல்வி, உயர்நிலைக் கல்வி, மேல்நிலைக் கல்வி அனைத்து நிலைகளிலும் தொடர் கல்வி முறைக்கு இத்திட்டம் வழிவகுக்கும்.
கல்விக்கான ஒருங்கிணைந்த மாவட்ட தகவல் முறைமை  தகவல் மற்றும் மாநிலங்கள், யூனியன் பிரதேசங்களின் கோரிக்கைகளின் அடிப்படையில் அனைத்து மாநிலங்களிலும் உள்ள அரசுப் பள்ளிகளின் கட்டமைப்பு இத்திட்டம் மூலம் வலுப்படுத்தப்படும். அத்துடன், ஆண்டுதோறும் பள்ளிக் கட்டடங்களின் பராமரிப்பு, பழுதுபார்ப்பு மேற்கொள்ளவும் வசதிகளை மேம்படுத்தவும் இத்திட்டம் வகை செய்யும்.
சமக்ர சிக்ஷா திட்டம் கல்வியின் தரத்திலும் கவனம் செலுத்தும். ஆசிரியர்கள், பள்ளிகளின் தலைவர்களுக்கான பயிற்சிகள், மாநில அளவிலும், தேசிய அளவிலும் சாதனைகள் குறித்த ஆய்வு மேற்கொள்ளவும், ஒவ்வொரு பள்ளிக்கும் நிதியுதவி அளிக்கவும் இத்திட்டம் வகை செய்யும். மேலும், கற்றலுக்கு ஏற்ற சூழல், நூலகங்கள், விளைாட்டு உபகரணங்களுக்கான மானியங்கள் ஆகியவற்றுக்கும் துணை புரியும்.
இத்தகவல்களை மனித ஆற்றல் மேம்பாட்டுத் துறை இணையமைச்சர் திரு உபேந்திர குஷ்வாஹா மாநிலங்களவையில் இன்று எழுத்துமூலம் அளித்த பதிலில் தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
மத்திய நுகர்வோர், உணவு மற்றும் பொது விநியோகத்துறை அமைச்சர் திரு. தான்வே ராவ்சாஹிப் தாதாராவ் மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
ஹால்மா்ரக் கட்டயாமாக்கப்பட்டதை முன்னிட்டு, இந்திய தரச் சான்றிதழ் பிரிவுக்கு  நகைக்கடைகள் மற்றும் ஹால் மார்க் மையங்கள் விண்ணப்பிப்பது பல மடங்கு அதிகரிக்கும். இதற்காக பிஸ் தரச்சான்றிதழ் வழங்க ஆன்லைன் முறையை மத்திய அரசு கடந்த 21.08.2020-ம் தேதி தொடங்கியது. இதன் மூலம் பிஸ் தரச்சான்றிதழ் பெற விரும்புபவர்கள், ஆன்லைன் மூலம் விண்ணப்பங்களை சமர்ப்பித்து, பதிவுக் கட்டணத்தை செலுத்தலாம். இந்த விண்ணப்பங்களை பரிசீலிப்பதில் மனித தலையீடு இருக்காது. விண்ணப்பித்து, கட்டணம் செலுத்தியவுடனே, பதிவு வழங்கப்படும்.
பொம்மை தயாரிப்புக்கான தர கட்டுப்பாட்டு விதிகள் 1.9.2020 முதல் அமல்படுத்தப்படுவதாக மத்திய தொழில் வளர்ச்சித் துறை அறிவித்திருந்தது. ஆனால் பொம்பை தயாரிப்பு தொழில் சங்கங்களின் வேண்டுகோளை ஏற்று, தர கட்டுப்பாடு அமலுக்கு வரும் தேதி 01.01.2021ம் தேதி வரை நீட்டிக்கப்பட்டுள்ளது.
கொவிட் -19 முடக்க காலத்தில் , பிரதமரின் ஏழைகள் நலன் உணவு திட்டத்தின் கீழ் கடந்த ஏப்ரல் முதல் நவம்பர் 2020 வரை 8 மாதங்களுக்கு தேசிய உணவு பாதுகாப்பு சட்டத்தின் அனைத்து பயனாளிகளுக்கும், ஒருவருக்கு மாதம் 5 கிலோ அரிசி, குடும்பத்துக்கு மாதம் ஒரு கிலோ பருப்பு இலவசமாக வழங்கப்பட்டது. பருப்புகள் வழங்குவது நுகர்வோர் விவகார துறையிடம் ஒப்படைக்கப்பட்டது. பிரதமரினர் ஏழைகள் நலன் உணவு திட்டத்தின் முதல் கட்டத்தில், மொத்த ஒதுக்கீட்டில் 5,48,172.44 மெட்ரிக் டன் பருப்புகள் கடந்த ஏப்ரல் முதல் ஜூன் வரை 18.27 கோடி பயனாளிகளுக்கு வழங்கப்பட்டன. 2வது கட்டம் நவம்பர் வரை நீட்டிக்கப்பட்டுள்ளது. தற்சார்பு இந்தியா திட்டத்தின் கீழ் புலம் பெயர் தொழிலாளர்களுக்கும், உணவுப் பொருட்கள்/பருப்புகள் வழங்கப்பட்டன. இவர்கள் உணவு பாதுகாப்பு சட்டம் மற்றம் பொது விநியோக திட்டத்தின் கீழ் வராதவர்கள். புலம் பெயர் தொழிலாளர்களின் உண்மையான எண்ணிக்கை நுகர்வோர் துறையிடம் இல்லாததால், தாராள மதிப்பீடு செய்து 8 கோடி பேருக்கு 2 மாதங்களாக 8 லட்சம் மெட்ரிக் டன் உணவு தானியங்கள் வழங்கப்பட்டன.
பிரதமரின் ஏழைகள் நலன் உணவு திட்டத்தின் முதல் கட்டத்தில், நுகர்வோர் துறை அனைத்து மாநிலங்கள் மற்றும் யூனியன் பிரதேசங்களுக்கு கடந்த மார்ச் 30ம் தேதி 121 லட்சம் மெட்ரிக் டன்கள் உணவு தானியம் ஒதுக்கீடு செய்தது. இரண்டாவது கட்டத்தில் 201 லட்சம் மெட்ரிக் டன்கள் உணவு தானியம் ஒதுக்கீடு செய்தது.
(Visitor Counter : 95
பாதுகாப்பு அமைச்சகம்
விமானப்படைத் தலைவராக ஏர் சீஃப் மார்ஷல் வி ஆர் சவுத்ரி பொறுப்பேற்றார்
விமானப்படை தலைமையகத்தில்  இன்று நடைபெற்ற நிகழ்ச்சியில் விமானப்படைத் தலைவராக ஏர் சீஃப் மார்ஷல் வி ஆர் சவுத்ரி பொறுப்பேற்றார்.
தேசிய ராணுவ அகாடெமியில் பயிற்சி பெற்ற விமானப் படை தலைவர், இந்திய விமானப்படையின் வீரர் பிரிவில் டிசம்பர் 1982-ல் இணைந்தார். பல்வேறு விமானங்களில் 3800 மணி நேரத்திற்கும் மேல் இவர் பறந்துள்ளார்.
சுமார் நான்கு தசாப்தங்களாக பல்வேறு முக்கிய பொறுப்புகளை இவர் திறம்பட ஆற்றியுள்ளார். மிக்-19 படைப்பிரிவு, இரண்டு விமானப்படை நிலையங்கள் மற்றும் மேற்கு விமானப்படை தலைமையகத்தை அவர் தலைமையேற்றுள்ளார். விமானப்படை துணை தளபதி, கிழக்கு விமானப்படை தலைமையகத்தில் மூத்த படை அதிகாரி, விமானப்படை செயல்பாடுகள்  துணை தலைவர், விமானப்படை துணை தலைவர் , விமானப்படை அகாடெமி துணை தளபதி மற்றும் விமானப் படை தலைவரின் வான் உதவியாளர் உள்ளிட்ட பல பதவிகளை அவர் வகித்துள்ளார்.
விஷிஷ்ட் சேவா பதக்கம், அதி விஷிஷ்ட் சேவா பதக்கம், வாயு சேனா பதக்கம் ஆகியவற்றை பெற்றுள்ள ஏர் சீஃப் மார்ஷல் வி ஆர் சவுத்ரி, குடியரசுத் தலைவரின் கவுரவ உதவியாளராகவும்  உள்ளார்.
இந்திய விமானப்படைக்கு அவர் ஆற்றிய உரையில், விமானப்படையை தலைமையேற்று நடத்தும் பொறுப்பு தமக்கு வழங்கப்பட்டுள்ளது குறித்து பெருமையடைவதாக ஏர் சீஃப் மார்ஷல் வி ஆர் சவுத்ரி தெரிவித்துள்ளார். படையினர் மற்றும் அவர்களது குடும்பத்தினருக்கு தமது வாழ்த்துகளை தெரிவித்த அவர், வழங்கப்பட்ட அனைத்து பணிகளையும் திறம்பட செய்து முடித்து இந்திய விமானப்படையின் செயல்திறனை இதுவரை இல்லாத அளவு உச்சத்தில் வைக்கும் திறன் படையினருக்கு உள்ளது என்ற முழு நம்பிக்கை தமக்கிருப்பதாக கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1759645
பிரதமர் அலுவலகம்
2021, ஏப்ரல் 7 ஆம் தேதி நடைபெறும் ‘‘தேர்வுக்கு தயாராவோம்’’ நிகழ்ச்சியில் மாணவர்கள், ஆசிரியர்கள் மற்றும் பெற்றோர்களுடன் பிரதமர் கலந்துரையாடுகிறார்
2021 ஏப்ரல் 7 ஆம் தேதி அன்று காணொலி காட்சி மூலம் நடைபெறும் ‘‘தேர்வுக்கு தயாராவோம்’’ நிகழ்ச்சியில் உலகம் முழுவதும் உள்ள மாணவர்கள், ஆசிரியர்கள் மற்றும் பெற்றோர்களுடன் பிரதமர் திரு. நரேந்திர மோடி கலந்துரையாடுகிறார்.
இது குறித்து சுட்டுரையில் தகவல் தெரிவித்துள்ள பிரதமர், ‘‘புதிய வடிவில், பரந்தளவிலான பாடங்கள் பற்றி பல சுவாரஸ்யமான கேள்விகள் மற்றும் தேர்வெழுதும் மாணவர்கள், ஆசிரியர்கள் மற்றும் பெற்றோர்களுடன் மறக்கமுடியாத விவாதம்.
ஏப்ரல் 7 ஆம் தேதி மாலை 7 மணிக்கு ‘தேர்வுக்கு தயாராவோம்’ நிகழ்ச்சியை பாருங்கள்...
#PPC2021" என பிரதமர் குறிப்பிட்டுள்ளார்.
------
(
குடியரசுத் தலைவர் செயலகம்
ஹரித்துவாரில் திவ்ய பிரேம் சேவா மிஷனின் வெள்ளி விழாக் கொண்டாட்டத்தின் நிறைவு விழாவில் குடியரசுத் தலைவர் பங்கேற்பு
ஹரித்துவாரில் நடைபெற்ற திவ்ய பிரேம் சேவா மிஷனின் வெள்ளி விழாக் கொண்டாட்டத்தின் நிறைவு விழாவில் குடியரசு தலைவர் திரு ராம்நாத் கோவிந்த் இன்று கலந்து கொண்டு உரையாற்றினார்.
இந்த நிகழ்ச்சியில் உரையாற்றிய குடியரசுத் தலைவர், தொடங்கப்பட்டதில் இருந்து மனித குலத்துக்கு தொண்டாற்றி வரும் திவ்ய பிரேம் சேவா மிஷனின் பங்களிப்பைப் பாராட்டி, அதன் வெள்ளி விழா கொண்டாட்டத்தில் கலந்து கொண்டதற்காக மகிழ்ச்சி தெரிவித்தார். மனிதகுலத்துக்கு சேவை புரிவதே, ஆன்மீகத்தின் அடிப்படை என்ற பாதையைத் தொடர்ந்து பின்பற்றுவதைப் பாராட்டினார்.
ஹரித்துவாரில் குடிசையில் தொழுநோயாளிகளுக்கு மருத்துவ சேவை தொடங்கப்பட்டதை தாம் கண்டிருப்பதாக குடியரசுத் தலைவர் கூறினார். இந்த அமைப்பின் நிறுவனர் டாக்டர் ஆசிஷ் கவுதமைப் பாராட்டிய அவர், இருபது ஆண்டுகளுக்கு முன்பு பிரயாக்ராஜைச் சேர்ந்த இளைஞர், ஹரித்துவாருக்கு வந்து இந்த நிறுவனத்தைத் தொடங்கி சமூகத்தின் பாரம்பரியத்துக்கு மாறாக தொண்டாற்றியிருப்பது அவ்வளவு எளிதானதல்ல என்று அவர் கூறினார். ஆனால், அவரது உறுதிப்பாடு காரணமாக அவர் எடுத்துக்காட்டாக விளங்கினார் என்றார் .
தொழுநோயாளிகளுக்கு மருத்துவ சிகிச்சை, நோயாளிகளின் குழந்தைகளுக்குப் பள்ளிகள், விடுதிகள், குறிப்பாக, பெண் குழந்தைகளுக்கு விடுதிகள், திறன் மேம்பாட்டு மையம் ஆகியவற்றை ஏற்படுத்தி நடத்தி வந்த திவ்ய பிரேம் சேவா மிஷனின் பாராட்டத்தக்க நடவடிக்கைகளை குடியரசு தலைவர் குறிப்பிட்டார்.
தீண்டாமைக் கொடுமை ஒழிக்கப்பட்டிருப்பது நாம் அனைவரும் அறிந்ததே எனக்கூறிய குடியரசுத் தலைவர், சுதந்திரத்துக்குப் பின்னர், தீண்டாமை தண்டனைக்குரிய குற்றம் என அரசியல் சாசனம் கூறியிருப்பதைச் சுட்டிக்காட்டினார். ஆனால், தொழுநோயால் பாதிக்கப்பட்டவர்கள் மீதான தீண்டாமை பல நூற்றாண்டுகளாக இருந்து வந்ததை அவர் குறிப்பிட்டார். இன்றும் அந்தத் தீண்டாமை ஒழிக்கப்படவில்லை என அவர் தெரிவித்தார். இந்த நோய் பற்றி இன்றும் பல குழப்பமான சந்தேகங்கள் நிலவுவதாக அவர் குறிப்பிட்டார்.
தொழுநோயால் பாதிக்கப்பட்டுள்ளவரும், மற்ற நோயால் பீடிக்கப்பட்டுள்ளவர்களைப் போல, ஒரு குடும்பத்தின், சமூகத்தின் அங்கம் என்பதை அனைவரும் உணரவேண்டும் எனக் குடியரசு தலைவர் வலியுறுத்தினார்.
தொழுநோயாளிகளுக்கு மனரீதியில் சிகிச்சை அளிக்க வேண்டியதை வலியுறுத்திய குடியரசு தலைவர், இதற்காக சட்டங்கள் இயற்றப்பட்டிருப்பதை சுட்டிக்காட்டினார்.
மனித சேவைக்காக தம்மை அர்ப்பணித்துக் கொண்ட மகாத்மா காந்தி, தொழுநோயாளிகளுக்கு தொண்டாற்றியதைக் குடியரசுத் தலைவர் நினைவுகூர்ந்தார். மனிதகுலத்துக்கு தொண்டாற்றுவதே சிறந்த சேவை எனக் காந்தியடிகள் கருதினார். காலரா, பிளேக் போன்ற நோய்களைப்போல, தொழுநோயும் குணப்படுத்தக்கூடியதுதான் என அவர் நம்பினார். நோயாளிகளை இழிவாக எண்ணுபவர்கள்தான் நோயாளிகள் என்ற காந்தியடிகளின் கருத்து இன்றைக்கும் பொருந்தக்கூடியதாக உள்ளது.
தொழுநோய்க்கு எதிராக மக்களிடையே நிலவும் குழப்பங்களுக்கு நமது நாட்டின் இளைஞர்கள் விளக்கமளிக்க வேண்டும் என்று குடியரசுத் தலைவர் கேட்டுக்கொண்டார். நாட்டு நலப்பணித் திட்டம் போன்ற அமைப்புகளின் மூலமாக, நோய்க்கான சிகிச்சை பற்றிய விழிப்புணர்வை பரப்புமாறு அவர் வலியுறுத்தினார்.
குடியரசுத் துணைத் தலைவர் செயலகம்
அறிவியல் மற்றும் தொழில்நுட்ப முன்னேற்றத்தை மனிதகுலத்தின் நன்மைக்காக பயன்படுத்த வேண்டும் : குடியரசு துணைத் தலைவர்
அறிவியல் மற்றும் தொழில்நுட்ப முன்னேற்றத்தின் பலனை மனித குலத்தின் நன்மைக்காக பயன்படுத்த வேண்டும் என குடியரசு துணைத் தலைவர் திரு. எம். வெங்கைய்யா நாயுடு வலியுறுத்தியுள்ளார்.
அமெரிக்காவின் ஃபுளோரிடாவில் நடைபெற்ற சர்வதேச விண்வெளி நிலைய வடிவமைப்புப் போட்டியில் பங்கேற்று திரும்பிய தில்லி ஆர்.கே.புரம் பப்ளிக் பள்ளி மாணவர்களிடையே கலந்துரையாடிய அவர், விண்வெளி தொழில்நுட்பம்தான் வருங்காலத்தில் அதிக கவனம் செலுத்தக்கூடியதாக இருக்கும் என்றார். எனவே, இளைஞர்கள் இத்துறையில் புதுமைகளை கண்டுபிடிக்க முன்வரவேண்டும் எனவும் அவர் கேட்டுக்கொண்டார்.
விண்வெளி அனைத்து நாடுகளாலும் பகிர்ந்து கொள்ளக்கூடிய ஒரு வளம் என்றும், விண்வெளி மூலம் கிடைக்கக்கூடிய நற்பயன்களை பெறுவதற்கு தடையற்ற அணுகுமுறை தேவை என்றும் அவர் குறிப்பிட்டார்.
ஒரு நாட்டினரால் மேற்கொள்ளப்படும் ஆராய்ச்சி மற்றும் ஆய்வுகளின் பலன் அனைத்து நாடுகளுக்கும் கிடைக்கச் செய்ய வேண்டும் என்றும் அவர் குறிப்பிட்டார்.
சமுதாயம் பயன் அடையச் செய்வதும், சாமான்ய மக்களின் வாழ்க்கை தரத்தை மேம்படுத்துவதுமே, அறிவியல் முன்னேற்றங்களின் அடிப்படை நோக்கமாக இருக்க வேண்டும் என்றும், திரு வெங்கைய்யா நாயுடு தெரிவித்தார். விண்வெளி தொழில்நுட்பத்தின் மூலம் மேற்கொள்ளப்படும் தயாரிப்புகள் மக்கள் எதிர்நோக்கியுள்ள பிரச்சினைகளுக்கு தீர்வு காண உதவும் என்றும் அவர் நம்பிக்கை தெரிவித்துள்ளார். மேலும், வேளாண்மை போன்ற முக்கிய துறைகளின் மேம்பாட்டிற்கு விண்வெளி போன்ற நவீன தொழில்நுட்பங்களை பயன்படுத்தவேண்டும் எனவும் அவர் கேட்டுக்கொண்டார்.
பருவநிலை மாற்றம், பசுமைப்படல குறைவு, சுற்றுச்சூழல் சீர்கேடு போன்றவற்றுக்கும் விண்வெளி தொழில்நுட்பத்தின் மூலம் தீர்வு காண வேண்டும் என குடியரசு துணைத்தலைவர் வலியுறுத்தினார்.
1975ஆம் ஆண்டு நாட்டின் முதலாவது செயற்கைக்கோளான ஆரியபட்டா-வை விண்ணில் செலுத்தியதிலிருந்தே, விண்வெளி சார்ந்த தொழில்நுட்பங்களில் இந்தியா முன்னணி நாடாக திகழ்கிறது என்றும் அவர் குறிப்பிட்டார். விண்வெளி தொழில்நுட்பத்தில் இந்தியா தனக்கென ஒரு தனிஇடத்தை பிடித்துள்ளதாக கூறிய அவர், மிகவும் சிக்கலான மற்றும் அதிநவீன தொழில்நுட்பங்களை முற்றிலும் உள்நாட்டிலேயே வடிவமைத்த இந்திய விண்வெளி விஞ்ஞானிகளுக்கு பாராட்டுக்களையும் தெரிவித்துக் கொண்டார்.
பிரதமர் அலுவலகம்
நாடாளுமன்ற வளாகத்தில் அடல் ஜிக்கு பிரதமர் மரியாதை
நாடாளுமன்ற வளாகத்தில் திரு அடல் பிஹாரி வாஜ்பாய்க்கு பிரதமர் திரு நரேந்திர மோடி, இன்று மரியாதை செலுத்தினார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது:
‘’நாடாளுமன்ற வளாகத்தில் அடல் ஜிக்கு மரியாதை செலுத்தப்பட்டது’’.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 40.49 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை 3,02,69,796 பேர் குணமடைந்துள்ளனர். குணமடைந்தவர்களின் விழுக்காடு 97.31 சதவீதமாக அதிகரித்துள்ளது.
கடந்த 24 மணி நேரத்தில் 41,157 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,22,660 ஆகக் குறைந்துள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.36 சதவீதமாகும்.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.08 சதவீதமாக உள்ளது.
தினசரி தொற்று உறுதி வீதம் தொடர்ந்து 27 நாட்களாக 3 சதவீதத்திற்கும் குறைவாக, 2.13 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 44.39 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736488
----
(Visitor Counter : 183
சுகாதாரம் மற்றும் குடும்ப நலத்துறை அமைச்சகம்
ரத்த சர்க்கரை அளவை எப்போதும் கண்காணிப்பிலும் கட்டுப்பாட்டில் வைத்திருங்கள்: நீரிழிவு நோயாளிகளுக்கான அறிவுரை
கருப்பு பூஞ்சை தொற்று என்பது புதிய நோய் ஒன்றும் கிடையாது. கொரோனா பெருந்தொற்றுக்கு முன்பிருந்தே இத்தகைய தொற்றுகள் உள்ளன. அவற்றின் அளவு மிகவும் குறைவாக இருந்தது. தற்போது, கொவிட்-19 காரணமாக, இந்த அரிதான ஆனால் கொடிதான பூஞ்சை தொற்று குறித்து அதிக அளவில் பேசப்படுகிறது.
அதிகரித்து வரும் கருப்பு பூஞ்சை தொற்று குறித்து கடந்த வாரம் நடைபெற்ற பத்திரிகையாளர் சந்திப்பு ஒன்றில் பேசிய எய்ம்ஸ் இயக்குநர் டாக்டர் ரன்தீப் குலேரியா, "ரத்த சர்க்கரையின் அளவு மிகவும் அதிகமாக இருக்கும் நீரிழிவு நோயாளிகளுக்கு முன்பெல்லாம் அதிகமாக கருப்பு பூஞ்சை தொற்று ஏற்பட்டது. கீமோதெரபி மேற்கொள்ளும் புற்றுநோயாளிகள், உறுப்பு மாற்று அறுவை சிகிச்சை செய்து கொண்டோர் மற்றும் நோய் எதிர்ப்பு சக்தியை குறைக்கும் மருந்துகளை எடுத்துக் கொள்வோரிடமும் இது காணப்பட்டது. ஆனால், கொவிட்-19 மற்றும் அதன் சிகிச்சை முறையின் காரணமாக, அதிக அளவிலான பாதிப்புகள் தற்போது ஏற்பட்டு வருகின்றன," என்றார்.
இந்தப் பூஞ்சைகள் எங்கு காணப்படுகின்றன?
காற்று, தண்ணீர் மற்றும் உணவில் கூட இவை இயற்கையாக காணப்படுகின்றன. காற்று மூலம் உடலுக்குள் நுழையும் இது, தோலில் ஏற்படும் வெட்டு, தீ புண் அல்லது காயத்தின் மூலமாக கூட உடலுக்குள் நுழையும்.
இந்தச் தொற்றை விரைவில் கண்டறிவதன் மூலம் பார்வை குறைபாடு அல்லது மூளை குறைபாட்டை தவிர்க்க முடியும்.
இதர தடுப்பு முறைகள் பின்வருமாறு:
ஆக்சிஜன் செறிவூட்டிகளை பயன்படுத்துவோர் ஈரப்பதமூட்டியை நன்றாக தூய்மை செய்து தேவைப்பட்டால் அதை மாற்ற வேண்டும். ஈரப்பதமூட்டி குப்பிகளில் நோய் நுண்மங்கள் ஒழிக்கப்பெற்ற சாதாரண சலைன் திரவத்தை பயன்படுத்த வேண்டும் மற்றும் தினசரி மாற்ற வேண்டும். முகக் கவசங்களை தினமும் தூய்மைப்படுத்த வேண்டும்.
சிறு அறிகுறிகளை கூட தவறவிட வேண்டாம்
கண்கள் மற்றும் மூக்கை சுற்றி வலி மற்றும் சிவந்துப்போதல், காய்ச்சல் , மூக்கிலிருந்து ரத்தம் வடிதல், சுவாசக் குறைபாடு, தலைவலி, இருமல், மூச்சு விடுவதற்கு சிரமம், ரத்தவாந்தி, மாறும் மனநிலை மற்றும் பார்வை குறைபாடு.
மருத்துவர்கள் மற்றும் இதர சுகாதார பணியாளர்களின் பொறுப்புகள்:
கொவிட்-19 நோயாளிகளை மருத்துவமனையிலிருந்து வீட்டுக்கு அனுப்பும் போது, முகத்தில் வலி, அழுத்தம், ரத்த போக்கு, பல் ஆடுதல், நெஞ்சு வலி மற்றும் சுவாசக் குறைபாடு போன்ற கருப்பு பூஞ்சையின் ஆரம்பகால அறிகுறிகள் குறித்து அறிவுறுத்துங்கள்.
குறு சிறு மற்றும் நடுத்தர தொழில் துறை அமைச்சகம்
இரண்டாவது கொவிட்-19 பொதுமுடக்கத்தின் போது காதி கைவினை கலைஞர்களுக்கு உதவும் வகையில் ரூபாய் 45 கோடி மதிப்பிலான கொள்முதலை கேவிஐசி இடமிருந்து அரசு செய்ய உள்ளது
கொவிட்-19 இரண்டாவது அலையின் காரணமாக நாட்டின் பல்வேறு பகுதிகளில் அமல்படுத்தப்பட்டுள்ள கட்டுப்பாடுகளால் உற்பத்தி மற்றும் சேவைத் துறைகள் கடுமையாக பாதிக்கப்பட்டுள்ள நிலையில், காதி கைவினை கலைஞர்களுக்கு உதவும் விதமாக ரூபாய் 45 கோடி மதிப்புள்ள ஆர்டர்களை காதி மற்றும் கிராமத் தொழில்கள் ஆணையம் பெற்றுள்ளது.
பழங்குடியினர் விவகாரங்கள் அமைச்சகம், இந்திய ரயில்வே மற்றும் ஏர் இந்தியா ஆகியவற்றிடம் இருந்து இந்த கொள்முதல் ஆர்டர்களை காதி மற்றும் கிராமத் தொழில்கள் ஆணையம் பெற்றுள்ளது.
பழங்குடியினர் விவகாரங்கள் அமைச்சகம் மற்றும் காதி மற்றும் கிராமத் தொழில்கள் ஆணையம் ஆகியவற்றுக்கு இடையேயான புரிந்துணர்வு ஒப்பந்தத்தின் மூலம் வழங்கப்பட்ட 6.38 லட்சம் மீட்டர் பாலி காதி துணிக்கான ஆர்டர், ரூபாய் 20.60 கோடி மதிப்பிலான 8.46 லட்சம் மீட்டர் பாலி காதி துணிக்கான ஆர்டராக விரிவு படுத்தப்பட்டுள்ளது. ரூபாய் 19.50 கோடி மதிப்பிலான கொள்முதல் ஆர்டர்களை இந்திய ரயில்வே காதி மற்றும் கிராமத் தொழில்கள் வாரியத்திற்கு வழங்கியுள்ளது. ரூபாய் 4.19 கோடி மதிப்பிலான 1.10 லட்சம் பயன்பாட்டு பொருட்களை ஏர் இந்தியா வாங்க உள்ளது.
இவற்றின் மூலம் நாடு முழுவதும் உள்ள நூற்றுக்கும் மேற்பட்ட காதி அமைப்புகளில் தங்களை பதிவு செய்து கொண்டுள்ள, பல்வேறு விதமான பொருட்களை தயாரிக்கும் கைவினைக் கலைஞர்கள் பயன்பெறுவார்கள்.
இது குறித்து பேசிய காதி மற்றும் கிராமத் தொழில்கள் ஆணைய தலைவர் திரு வினய் குமார் சக்சேனா, கொவிட்-19 பெருந்தொற்றின் சோதனையான காலகட்டத்தில் இத்தகைய மிகப்பெரிய ஆர்டர்கள் கைவினை கலைஞர்களுக்கு அதிகபட்ச வேலைவாய்ப்பை வழங்கும் ஆணையத்தின் முயற்சிகளுக்கு வலுவூட்டுவதோடு, தற்சார்பு இந்தியா கனவையும் நிறைவேற்றும் என்று கூறினார்.
குடியரசுத் துணைத் தலைவர் செயலகம்
நீடித்த வளர்ச்சிக்கான இலக்கை எட்டுவதில் கல்வி நிறுவனங்கள் பெரும் பங்கு வகிக்க வேண்டுமென குடியரசுத் துணைத்தலைவர் வேண்டுகோள்
நீடித்த வளர்ச்சிக்கான இலக்கை எட்டுவதில் கல்வி நிறுவனங்களின் பங்களிப்பு மிக முக்கியமானது என்பதால், கல்லூரிகள் மற்றும் பல்கலைகழகங்கள் இதில் பெரும் பங்கு வகிக்க வேண்டுமென குடியரசுத் துணைத்தலைவர் திரு எம். வெங்கைய நாயுடு கேட்டுக்கொண்டுள்ளார்.
இந்தியப் பல்கலைகழகங்கள் சங்கத்தின் வருடாந்தரக் கூட்டத்தை காணொலி வாயிலாக தொடங்கி வைத்து, ‘உயர்கல்வி நிறுவனங்கள் வாயிலாக நீடித்த இலக்கை அடைதல்’ பற்றிய தேசிய கருத்தரங்கில் உரையாற்றிய திரு நாயுடு, தொடக்க, இடைநிலை மற்றும் உயர்கல்வி நிறுவனங்கள், நீடித்த வளர்ச்சிக்கான இலக்கை அடைவதற்கான செயல் திட்டங்களை உணர்வுப்பூர்வமாக பின்பற்ற வேண்டும் என்றார்.
ஆராய்ச்சி, கொள்கைவகுத்தல் மற்றும் விழிப்புணர்வு ஏற்படுத்துவதற்காக, சமூகத்துடன் ஈடுபாடு கொண்டிருத்தல் மற்றும் நீடித்த வளர்ச்சிக்கான உத்திகளை திறம்பட செயல்படுத்துதல் போன்ற எண்ணற்ற வழிகளில், கல்லூரிகள் மற்றும் பல்கலைக்கழகங்கள் பங்காற்ற முடியும் என்றும் அவர் குறிப்பிட்டார்.
2030-ம் ஆண்டுக்குள் நீடித்த வளர்ச்சிக்கான 17 இலக்குகளை அடைவதென்ற ஐநா சபையின் செயல்திட்டம் பற்றி குறிப்பிட்ட அவர், 2021-க்கான நீடித்த வளர்ச்சி இலக்கு அட்டவனையில் இந்தியா 120-வது இடத்தில் இருந்ததாக குறிப்பிட்டார். நீடித்த வளர்ச்சிக்கான இலக்கை அடைவதில், வறுமை மற்றும் எழுத்தறிவின்மை போன்ற சவால்களை கடந்து வரவேண்டியதன் அவசியத்தையும் அவர் சுட்டிக்காட்டினார். இந்த விவகாரத்தில் கல்வி நிறுவனங்கள், மக்கள் அமைப்புகள் மற்றும் சம்பந்தப்பட்ட அனைத்து தரப்பினரும் ஒருங்கிணைந்த முயற்சிகளை மேற்கொள்ள வேண்டுமெனவும் அவர் வலியுறுத்தினார்.
1050 பல்கலைகழகங்கள், 10,000-ற்கும் மேற்பட்ட தொழில்நுட்பக் கல்வி நிறுவனங்கள் மற்றும் 42,343 கல்லூரிகளுடன், உயர்கல்வித்துறையில் உலகின் 3-வது பெரிய நாடாக இந்தியா திகழ்வதாக குறிப்பிட்ட குடியரசுத் துணைத் தலைவர், இவர்கள் அனைவரும் இலக்குகளை எட்ட உரிய பங்களிப்பை வழங்கினால், ஒட்டுமொத்த உலக அரங்கில் பெரும் விளைவை ஏற்படுத்தும் என்றும் தெரிவித்தார்.
புதிய தேசிய கல்விக்கொள்கை-2020, ஒரு தொலைநோக்குடன் கூடிய ஆவனம் என்று தெரிவித்த குடியரசுத் துணைத்தலைவர், இதனை முழுமையாக நடைமுறைப்படுத்தினால், நீடித்த வளர்ச்சிக்கான இலக்கை எட்ட உதவும் என்றும் கூறினார்.
இந்தியப் பல்கலைகழகங்கள், உலகின் முதல் 10 பல்கலைகழகங்கள் பட்டியலில் இடம்பெற வேண்டுமென்ற தமது பேரார்வத்தை வெளிப்படுத்திய திரு வெங்கைய நாயுடு, அனைத்து பல்கலைகழகங்களும் ஆராய்ச்சி, அறிவாற்றலை உருவாக்குதல் உள்ளிட்டவற்றில் சிறந்த பாடத்திட்டத்தை உருவாக்குவதுடன், கட்டமைப்பு வளர்ச்சியில் சிறப்பு கவனம் செலுத்துவதோடு அனைவருக்கும் கல்வி கிடைப்பதை உறுதி செய்ய வேண்டியது அவசியமென்றும் வலியுறுத்தினார்.
மேலும் விவரங்களுக்கு: https://pib.gov.in/PressReleasePage.aspx?PRID=1808516